b'\n_START_ARTICLE_\nTista\n_START_PARAGRAPH_\nTista (tamb\xc3\xa9 Trishna o Trisrota en s\xc3\xa0nscrit que vol dir "set" i "tres fonts") \xc3\xa9s un riu de Sikkim, Bengala Occidental i Bangla Desh._NEWLINE_Neix al llac Chatamu al Tibet, i tindria una font complement\xc3\xa0ria al Kinchinjunga a Sikkim; creua aquest estat i forma la frontera entre Sikkim i Bengala Occidental (districte de Darjeeling), on entra seguint en direcci\xc3\xb3 sud-est i despr\xc3\xa9s passa a Bangla Desh on desaigua finalment al Brahmaputra al districte de Rangpur. El seu curs \xc3\xa9s d\'uns 200\xc2\xa0km._NEWLINE_Els afluents principals s\xc3\xb3n el Gran Ranjit, el Rangpo, el Rilli, el Rangjo, el Rayeng, el Sivok, el Lisu o Lish, el Ghish, el Saldanga, i diversos rierols menors dels quals el principal \xc3\xa9s el Ghaghat. El Manas \xc3\xa9s una derivaci\xc3\xb3 d\'aquest riu al que despr\xc3\xa9s es reincorpora despr\xc3\xa9s de 40\xc2\xa0km._NEWLINE_Va canviar una mica el curs despr\xc3\xa9s de la gran inundaci\xc3\xb3 de 1787.'